ai4bharat/Pralekha huggingface dataset:
ਆਯੂਸ਼
ਸੀਟੀਆਰਆਈ ਪੋਰਟਲ ਤੇ ਆਯੁਰਵੇਦ ਡੇਟਾਸੇਟ ਦੀ ਭਲਕੇ ਸ਼ੁਰੂਆਤ ਕੀਤੀ ਜਾਵੇਗੀ
ਆਯੁਸ਼ ਮੰਤਰੀ ਵੱਲੋਂ ਕੀਤੀ ਜਾਣ ਵਾਲੀ ਸ਼ੁਰੂਆਤ ਆਯੁਰਵੇਦ ਅਧਾਰਤ ਕਲੀਨਿਕਲ ਪ੍ਰੀਖਣਾਂ ਦੀ ਸਰਵਵਿਆਪੀ ਦਿੱਖ ਵੱਲ ਇਕ ਮਹੱਤਵਪੂਰਨ ਕਦਮ ਹੋਵੇਗਾ
ਸੀਸੀਆਰਏਐਸ ਵੱਲੋਂ ਵਿਕਸਤ ਕੀਤੇ 4 ਪੋਰਟਲ ਵੀ ਲਾਂਚ ਕੀਤੇ ਜਾਣਗੇ
ਆਯੁਰਵੇਦ ਅਧਾਰਤ ਕਲੀਨਿਕਲ ਪ੍ਰੀਖਣਾਂ ਦੀ ਵਿਸ਼ਵਵਿਆਪੀ ਦਿੱਖ ਲਈ ਇਕ ਮਹੱਤਵਪੂਰਨ ਕਦਮ ਦੀ ਨਿਸ਼ਾਨਦੇਹੀ ਕਰਦਿਆਂ ਸੀਟੀਆਰਆਈ ਪੋਰਟਲ 'ਤੇ ਕੱਲ ਆਯੁਸ਼ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ ਵੱਲੋਂ ਆਯੁਰਵੇਦ ਡੇਟਾਸੇਟ ਦੀ ਆਨਲਾਈਨ ਸ਼ੁਰੂਆਤ ਕੀਤੀ ਜਾਵੇਗੀ। ਸੀਟੀਆਰਆਈ ਦਾ ਇਹ ਆਯੁਰਵੇਦ ਡੇਟਾਸੇਟ ਆਯੁਸ਼ ਮੰਤਰਾਲੇ ਦੇ ਆਈਸੀਐਮਆਰ ਅਤੇ ਸੀਸੀਆਰਏਐਸ ਨੇ ਸਾਂਝੇ ਤੌਰ ਤੇ ਤਿਆਰ ਕੀਤਾ ਹੈ। ਮੰਤਰੀ ਚਾਰ ਹੋਰ ਪੋਰਟਲ ਵੀ ਲਾਂਚ ਕਰਨਗੇ, ਜੋ ਸਾਰੇ ਹੀ ਆਯੁਰਵੇਦਿਕ ਵਿਗਿਆਨ ਵਿੱਚ ਖੋਜ ਲਈ ਕੇਂਦਰੀ ਪ੍ਰੀਸ਼ਦ  ਵੱਲੋਂ ਵਿਕਸਤ ਕੀਤੇ ਗਏ ਹਨ।
ਸੀਟੀਆਰਆਈ ਵਿਸ਼ਵ ਸਿਹਤ ਸੰਗਠਨ ਦੇ ਅੰਤਰਰਾਸ਼ਟਰੀ ਕਲੀਨਿਕਲ ਟਰਾਇਲਜ਼ ਰਜਿਸਟਰੀ ਪਲੇਟਫਾਰਮ  ਦੇ ਤਹਿਤ ਕਲੀਨਿਕਲ ਪ੍ਰੀਖਣਾਂ ਦਾ ਪ੍ਰਾਇਮਰੀ ਰਜਿਸਟਰ ਹੈ ਅਤੇ ਸੀਟੀਆਰਆਈ ਵਿੱਚ ਆਯੁਰਵੇਦ ਡੇਟਾਸੇਟ ਦੀ ਸਿਰਜਣਾ ਆਯੁਰਵੇਦ ਦੇ ਦਖਲਅੰਦਾਜ਼ੀ ਦੇ ਅਧਾਰ ਤੇ ਕਲੀਨੀਕਲ ਅਧਿਐਨ ਮੈਟਾ ਡੇਟਾ ਨੂੰ ਰਿਕਾਰਡ ਕਰਨ ਲਈ ਆਯੁਰਵੇਦ ਸ਼ਬਦਾਵਲੀ ਦੀ ਵਰਤੋਂ ਦੀ ਸਹੂਲਤ ਦਿੰਦੀ ਹੈ। ਹੁਣ ਤੱਕ ਆਯੁਰਵੇਦ ਵਿਚ ਕਲੀਨਿਕਲ ਪ੍ਰੀਖਣ ਆਧੁਨਿਕ ਦਵਾਈ ਤੋਂ ਉਧਾਰ ਲਈ ਗਈ ਸ਼ਬਦਾਵਲੀ ਉੱਤੇ ਨਿਰਭਰ ਸਨ।
ਹੁਣ ਆਈਸੀਐਮਆਰ- ਨੈਸ਼ਨਲ ਇੰਸਟੀਚਿਉਟ ਆਫ ਮੈਡੀਕਲ ਸਟੈਟਿਸਟਿਕਸ ਅਤੇ ਸੀਸੀਆਰਏਐਸ ਦੇ ਸਾਂਝੇ ਯਤਨਾਂ ਨਾਲ, ਆਯੁਰਵੇਦਿਕ ਸ਼ਬਦਾਵਲੀ ਸੀਟੀਆਰਆਈ ਦਾ ਹਿੱਸਾ ਬਣ ਗਈ ਹੈ। ਇਸ ਡਿਜੀਟਲ ਪਲੇਟਫਾਰਮ ਦੀ ਮੁੱਖ ਵਿਸ਼ੇਸ਼ਤਾ ਨਮਸਤੇ ਪੋਰਟਲ  ਤੋਂ ਸ਼ਾਮਲ ਕੀਤੇ ਗਏ 3866 ਆਯੁਰਵੇਦ ਮੌਰਬਿਡਿਟੀ ਕੋਡਾਂ ਦੇ ਡਰਾਪ ਡਾਉਨ ਤੋਂ ਆਯੁਰਵੇਦ ਸਿਹਤ ਸਥਿਤੀਆਂ ਦੀ ਚੋਣ ਦਾ ਪ੍ਰਬੰਧ ਹੈ, ਜਿਨ੍ਹਾਂ ਨੂੰ ਆਯੁਰਵੇਦ ਨਾਲ ਸੰਬੰਧਤ ਬਿਮਾਰੀਆਂ ਦੇ ਅੰਕੜਿਆਂ ਦੇ ਅਨੁਸਾਰ ਸ਼੍ਰੇਣੀਬੱਧ ਕੀਤਾ ਗਿਆ ਹੈ। ਇਸਦਾ ਅਰਥ ਹੈ, ਕਿ ਹੁਣ ਆਯੁਰਵੇਦ ਕਲੀਨਿਕਲ ਪ੍ਰੀਖਣਾਂ ਦੀ ਜਾਣਕਾਰੀ, ਨਤੀਜੇ ਆਦਿ, ਭਾਰਤ ਦੇ ਕਲੀਨਿਕਲ ਪ੍ਰੀਖਣ ਰਜਿਸਟਰੀ ਵਿਚ ਆਯੁਰਵੇਦਿਕ ਸ਼ਬਦਾਵਲੀ ਵਿਚ ਉਪਲਬਧ ਹੋਣਗੇ।
ਕਲੀਨਿਕਲ ਰਜਿਸਟਰੀ ਮਹੱਤਵਪੂਰਨ ਕਿਉਂ ਹੈ ?
ਵਿਸ਼ਵ ਵਿਚ ਨਵੀਂਆਂ ਦਵਾਈਆਂ ਦੀ ਖੋਜ, ਬਿਮਾਰੀਆਂ ਦੇ ਇਲਾਜ ਆਦਿ ਲਈ ਕਲੀਨਿਕਲ ਪ੍ਰੀਖਣ ਨਿਰੰਤਰ ਕੀਤੇ ਜਾ ਰਹੇ ਹਨ। ਸਮੱਸਿਆ ਇਹ ਹੈ ਕਿ ਇਨ੍ਹਾਂ ਟੈਸਟਾਂ ਦੇ ਨਤੀਜੇ ਜਨਤਕ ਤੌਰ 'ਤੇ ਉਪਲਬਧ ਨਹੀਂ ਹੁੰਦੇ ਅਤੇ ਇਸੇ ਕਾਰਨ ਪ੍ਰੀਖਣਾਂ ਬਾਰੇ ਸਹੀ ਜਾਣਕਾਰੀ ਨਾ ਹੋਣ ਦੀ ਸੰਭਾਵਨਾ ਬਣੀ ਰਹਿੰਦੀ ਹੈ। ਇਸ ਦੇ ਮੱਦੇਨਜ਼ਰ, ਵਿਸ਼ਵ ਸਿਹਤ ਸੰਗਠਨ ਨੇ ਕਲੀਨਿਕਲ ਪ੍ਰੀਖਣਾਂ ਦੀ ਆਨਲਾਈਨ ਰਜਿਸਟਰੀ ਬਣਾਉਣਾ ਲਾਜ਼ਮੀ ਕਰ ਦਿੱਤਾ ਹੈ। ਭਾਰਤ ਵਿੱਚ ਇਹ ਕੰਮ ਸੀਟੀਆਰਆਈ ਵੱਲੋਂ ਕੀਤਾ ਜਾ ਰਿਹਾ ਹੈ ਅਤੇ ਇਹ ਰਜਿਸਟਰੀ ਵਿਸ਼ਵ ਸਿਹਤ ਸੰਗਠਨ ਰਜਿਸਟਰੀ ਦਾ ਵੀ ਇੱਕ ਹਿੱਸਾ ਹੈ।
ਚਾਰ ਹੋਰ ਪੋਰਟਲ ਵੀ ਭਲਕੇ ਲਾਂਚ ਕੀਤੇ ਜਾਣਗੇ, ਉਹ ਹਨ ਏਐਮਏਆਰ, ਐਸਏਐਚਆਈ, ਈ-ਮੇਧਾ ਅਤੇ ਆਰਐੱਮਆਈਐੱਸ । ਇਹ ਸਾਰੇ ਮੁੱਖ ਤੌਰ ਤੇ ਸੀਸੀਆਰਏਐਸ ਵੱਲੋਂ ਵਿਕਸਤ ਕੀਤੇ ਗਏ ਹਨ ਜਦੋਂ ਕਿ ਆਰਐਮਆਈਐਸ, ਆਈਸੀਐਮਆਰ ਅਤੇ ਸੀਸੀਆਰਏਐਸ ਦਾ ਇੱਕ ਸਹਿਯੋਗੀ ਯਤਨ ਹੈ I
-----------------
ਐਸ.ਕੇ.
(Visitor Counter : 150
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਮੁੱਖ ਸਿੱਖ ਬੁੱਧੀਜੀਵੀਆਂ ਨਾਲ ਮੁਲਾਕਾਤ ਕੀਤੀ
ਸਾਡੀ ਏਕਤਾ ਦੀ ਭਾਵਨਾ ਸਾਡੇ ਦੇਸ਼ ਦੀ ਵਿਸ਼ਾਲ ਅਤੇ ਸੁੰਦਰ ਵਿਵਿਧਤਾ ਦੇ ਵਿਚਕਾਰ ਕੇਂਦਰੀ ਥੰਮ੍ਹ ਵਜੋਂ ਕੰਮ ਕਰਦੀ ਹੈ: ਪ੍ਰਧਾਨ ਮੰਤਰੀ
ਭਾਰਤੀ ਭਾਸ਼ਾਵਾਂ ’ਚ ਪੇਸ਼ੇਵਰ ਕੋਰਸ ਵਿਕਸਿਤ ਕਰਨ ਲਈ ਪ੍ਰਯਤਨ ਕੀਤੇ ਜਾ ਰਹੇ ਹਨ ਤਾਂ ਜੋ ਮਾਤ-ਭਾਸ਼ਾ ਵਿੱਚ ਉੱਚ ਸਿੱਖਿਆ ਹਕੀਕਤ ਬਣ ਸਕੇ: ਪ੍ਰਧਾਨ ਮੰਤਰੀ
ਡੈਲੀਗੇਟਾਂ ਨੇ ਇੱਕ ਗ਼ੈਰ ਰਸਮੀ ਮਾਹੌਲ ’ਚ ਖੁੱਲ੍ਹੀ ਗੱਲਬਾਤ ’ਚ ਉਨ੍ਹਾਂ ਨਾਲ ਸ਼ਾਮਲ ਹੋਣ ਲਈ ਪ੍ਰਧਾਨ ਮੰਤਰੀ ਦਾ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਪਹਿਲਾਂ 7 ਲੋਕ ਕਲਿਆਣ ਮਾਰਗ ’ਤੇ ਦੇਸ਼ ਭਰ ਦੇ ਪ੍ਰਮੁੱਖ ਸਿੱਖ ਬੁੱਧੀਜੀਵੀਆਂ ਦੇ ਇੱਕ ਵਫ਼ਦ ਨਾਲ ਮੁਲਾਕਾਤ ਕੀਤੀ।
ਮੀਟਿੰਗ ’ਚ ਕਿਸਾਨ ਭਲਾਈ, ਯੁਵਾ ਸਸ਼ਕਤੀਕਰਣ, ਨਸ਼ਾ ਮੁਕਤ ਸਮਾਜ, ਰਾਸ਼ਟਰੀ ਵਿਦਿਅਕ ਨੀਤੀ, ਹੁਨਰ, ਰੋਜ਼ਗਾਰ, ਟੈਕਨੋਲੋਜੀ ਅਤੇ ਪੰਜਾਬ ਦੇ ਸਮੁੱਚੇ ਵਿਕਾਸ ਦੇ ਰਾਹ ਜਿਹੇ ਵਿਭਿੰਨ ਵਿਸ਼ਿਆਂ 'ਤੇ ਵਫ਼ਦ ਨਾਲ ਪ੍ਰਧਾਨ ਮੰਤਰੀ ਦੁਆਰਾ ਖੁੱਲ੍ਹੀ ਗੱਲਬਾਤ ਹੋਈ।
ਪ੍ਰਧਾਨ ਮੰਤਰੀ ਨੇ ਵਫ਼ਦ ਨੂੰ ਮਿਲਣ 'ਤੇ ਖੁਸ਼ੀ ਜ਼ਾਹਰ ਕਰਦਿਆਂ ਕਿਹਾ ਕਿ ਬੁੱਧੀਜੀਵੀ ਲੋਕ, ਸਮਾਜ ਦੇ ਵਿਚਾਰ–ਨਿਰਮਾਤਾ ਹੁੰਦੇ ਹਨ। ਵਫ਼ਦ ਦੇ ਮੈਂਬਰਾਂ ਨੂੰ ਜਨਤਾ ਨੂੰ ਸ਼ਾਮਲ ਕਰਨ ਅਤੇ ਸਿੱਖਿਅਤ ਕਰਨ ਅਤੇ ਨਾਗਰਿਕਾਂ ਨੂੰ ਸਹੀ ਢੰਗ ਨਾਲ ਜਾਣੂ ਕਰਵਾਉਣ ਲਈ ਕੰਮ ਕਰਨ ਦੀ ਅਪੀਲ ਕਰਦਿਆਂ ਉਨ੍ਹਾਂ ਏਕਤਾ ਦੀ ਭਾਵਨਾ ਦੀ ਮਹੱਤਤਾ 'ਤੇ ਜ਼ੋਰ ਦਿੱਤਾ, ਜੋ ਸਾਡੇ ਦੇਸ਼ ਦੀ ਵਿਸ਼ਾਲ ਅਤੇ ਸੁੰਦਰ ਵਿਵਿਧਤਾ ਦੇ ਵਿਚਕਾਰ ਕੇਂਦਰੀ ਥੰਮ੍ਹ ਵਜੋਂ ਕੰਮ ਕਰਦੀ ਹੈ।
ਪ੍ਰਧਾਨ ਮੰਤਰੀ ਨੇ ਮਾਤ–ਭਾਸ਼ਾ ਵਿੱਚ ਸਿੱਖਿਆ ਦੀ ਮਹੱਤਤਾ ਬਾਰੇ ਗੱਲ ਕੀਤੀ। ਉਨ੍ਹਾਂ ਕਿਹਾ ਕਿ ਭਾਰਤੀ ਭਾਸ਼ਾਵਾਂ ’ਚ ਪੇਸ਼ੇਵਰ ਕੋਰਸਾਂ ਨੂੰ ਵਿਕਸਿਤ ਕਰਨ ਲਈ ਯਤਨ ਕੀਤੇ ਜਾ ਰਹੇ ਹਨ ਤਾਂ ਜੋ ਮਾਤ ਭਾਸ਼ਾ ਵਿੱਚ ਉੱਚ ਸਿੱਖਿਆ ਹਕੀਕਤ ਬਣ ਸਕੇ।
ਵਫ਼ਦ ਨੇ ਇਸ ਸੱਦੇ ਲਈ ਪ੍ਰਧਾਨ ਮੰਤਰੀ ਦਾ ਧੰਨਵਾਦ ਕੀਤਾ ਅਤੇ ਕਿਹਾ ਕਿ ਉਨ੍ਹਾਂ ਨੇ ਕਦੇ ਸੋਚਿਆ ਵੀ ਨਹੀਂ ਸੀ ਕਿ ਦੇਸ਼ ਦੇ ਪ੍ਰਧਾਨ ਮੰਤਰੀ ਉਨ੍ਹਾਂ ਨਾਲ ਇਸ ਤਰ੍ਹਾਂ ਦੇ ਗ਼ੈਰ–ਰਸਮੀ ਮਾਹੌਲ ’ਚ ਸ਼ਾਮਲ ਹੋਣਗੇ। ਉਨ੍ਹਾਂ ਪ੍ਰਧਾਨ ਮੰਤਰੀ ਦੁਆਰਾ ਸਿੱਖ ਭਾਈਚਾਰੇ ਦੀ ਬਿਹਤਰੀ ਲਈ ਉਠਾਏ ਗਏ ਲਗਾਤਾਰ ਅਤੇ ਕਈ ਕਦਮਾਂ ਦੀ ਵੀ ਸ਼ਲਾਘਾ ਕੀਤੀ।
ਵਣਜ ਤੇ ਉਦਯੋਗ ਮੰਤਰਾਲਾ
ਈਸੀਜੀਸੀ ਨੇ ਛੋਟੇ ਨਿਰਯਾਤਕਾਂ ਦੇ ਲਈ 90 ਪ੍ਰਤੀਸ਼ਤ ਤੱਕ ਨਿਰਯਾਤ ਕ੍ਰੈਡਿਟ ਜੋਖਮ ਨੂੰ ਕਵਰ ਕਰਨ ਦੇ ਲਈ ਨਵੀਂ ਬੀਮਾ ਕਵਰ ਦੇਣ ਵਾਲੀ ਯੋਜਨਾ ਸ਼ੁਰੂ ਕੀਤੀ
ਈਸੀਜੀਸੀ ਨੇ ‘ਬੈਂਕਾਂ ਦੇ ਲਈ ਨਿਰਯਾਤ ਕ੍ਰੈਡਿਟ ਬੀਮਾ’   ਦੇ ਤਹਿਤ ਛੋਟੇ ਨਿਰਯਾਤਕਾਂ ਨੂੰ ਸਮਰਥਨ ਦੇਣ ਦੇ ਲਈ 90 ਪ੍ਰਤੀਸ਼ਤ ਤੱਕ ਵਧਿਆ ਹੋਇਆ ਨਿਰਯਾਤ ਕ੍ਰੈਡਿਟ ਜੋਖਮ ਬੀਮਾ ਕਵਰ ਪ੍ਰਦਾਨ ਕਰਨ ਦੇ ਲਈ ਇੱਕ ਨਵੀਂ ਯੋਜਨਾ ਸ਼ੁਰੂ ਕੀਤੀ ਹੈ। ਇਸ ਯੋਜਨਾ ਨਾਲ ਈਸੀਜੀਸੀ ਡਬਲਿਊਟੀ-ਈਸੀਆਈਬੀ ਕਵਰ ਰੱਖਣ ਵਾਲੇ ਬੈਂਕਾਂ ਤੋਂ ਨਿਰਯਾਤ ਕ੍ਰੈਡਿਟ ਪਾਉਣ ਵਾਲੇ ਕਈ ਛੋਟੇ ਪੱਧਰ ਦੇ ਨਿਰਯਾਤਕਾਂ ਨੂੰ ਲਾਭ ਹੋਣ ਦੀ ਉਮੀਦ ਹੈ। ਇਸ ਦੇ ਕਾਰਨ ਛੋਟੇ ਨਿਰਯਾਤ ਨਵੇਂ ਬਜ਼ਾਰਾਂ/ਨਵੇਂ ਖਰੀਦਦਾਰਾਂ ਦਾ ਪਤਾ ਲਗਾ ਸਕਣਗੇ ਅਤੇ ਵੱਡੇ ਮੁਕਾਬਲੇ ਨਾਲ ਆਪਣੇ ਮੌਜੂਦਾ ਉਤਪਾਦ ਪੋਰਟਫੋਲੀਓ ਵਿੱਚ ਵਿਵਿਧਤਾ ਲਿਆ ਸਕਣਗੇ।
ਅੱਜ ਮੁੰਬਈ ਵਿੱਚ ਇੱਕ ਸੰਵਾਦਦਾਤਾ ਸੰਮੇਲਨ ਨੂੰ ਸੰਬੋਧਿਤ ਕਰਦੇ ਹੋਏ ਈਸੀਜੀਸੀ ਦੇ ਚੇਅਰਮੈਨ ਐੱਮ. ਸੈਂਥੀਲਨਾਥਨ ਨੇ ਕਿਹਾ, “ਸਾਨੂੰ ਉਮੀਦ ਹੈ ਕਿ ਬੀਮਾ ਕਵਰ ਇੱਕ ਬਹੁਤ ਬੜੀ ਤਬਦੀਲੀ ਲਿਆਉਣ ਵਾਲੀ ਭੂਮਿਕਾ ਨਿਭਾਵੇਗਾ। ਸਾਨੂੰ ਉਮੀਦ ਹੈ ਕਿ ਇਸ ਨਾਲ 20 ਕਰੋੜ ਰੁਪਏ ਤੱਕ ਦੇ ਖਾਤਿਆਂ ਦਾ ਪ੍ਰਤੀਸ਼ਤ ਵਧ ਜਾਵੇਗਾ। ਜਿਸ ਨਾਲ ਈਸੀਜੀਸੀ ਪੋਰਟਫੋਲੀਓ ਨੂੰ ਹੋਰ ਸਥਿਰਤਾ ਮਿਲੇਗੀ।” ਉਨ੍ਹਾਂ ਨੇ ਅੱਗੇ ਕਿਹਾ, “ਬੈਂਕਾਂ ਨੂੰ 90 ਪ੍ਰਤੀਸ਼ਤ ਕਵਰ ਦੇ ਕੇ ਸਾਨੂੰ ਉਮੀਦ ਹੈ ਕਿ ਹੋਰ ਜ਼ਿਆਦਾ ਛੋਟੀਆਂ ਕੰਪਨੀਆਂ ਬੈਂਕਾਂ ਤੋਂ ਨਿਰਯਾਤ ਕ੍ਰੈਡਿਟ ਪ੍ਰਾਪਤ ਕਰਨਗੀਆਂ, ਜਿਸ ਨਾਲ ਇਨ੍ਹਾਂ ਉਦਯੋਗਾਂ ਨੂੰ ਬਹੁਤ ਲਾਭ ਹੋਵੇਗਾ। ਸਾਨੂੰ ਉਮੀਦ ਹੈ ਕਿ ਬੈਂਕ ਅਤੇ ਰਿਆਇਤਾਂ ਦੇਣਗੇ। ਇਸ ਦਾ ਕੁੱਲ ਅਸਰ ਇਹ ਹੋਵੇਗਾ ਕਿ ਨਿਰਯਾਤਕਾਂ ਨੂੰ ਲਾਭ ਹੋਵੇਗਾ, ਜਿਸ ਵਿੱਚ ਵਿਆਜ ਦਰ ਵਿੱਚ ਕਮੀ ਹੋਣਾ ਵੀ ਸ਼ਾਮਲ ਹੈ।”
ਵਣਜ ਮੰਤਰਾਲਾ ਅਤੇ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੂੰ ਧੰਨਵਾਦ ਦਿੰਦੇ ਹੋਏ ਈਸੀਜੀਸੀ ਦੇ ਚੇਅਰਮੈਨ ਨੇ ਕਿਹਾ, “ਸਰਕਾਰ ਨੇ ਹਾਲ ਦੇ ਵਰ੍ਹਿਆਂ ਵਿੱਚ ਲੋੜੀਂਦਾ ਪੂੰਜੀ ਨਿਵੇਸ਼ ਦੇ ਨਾਲ ਸਾਡਾ ਸਮਰਥਨ ਕੀਤਾ ਹੈ। ਇਸ ਵਜ੍ਹਾ ਨਾਲ ਅਤੇ ਨਿਰਯਾਤਕਾਂ ਦੇ ਲਈ ਆਪਣੇ ਕਵਰ ਨੂੰ ਹੋਰ ਅਧਿਕ ਉਪਯੋਗੀ ਬਣਾਉਣ ਦੀ ਜ਼ਰੂਰਤ ਦੇ ਚਲਦੇ ਅਸੀਂ ਅੱਜ ਇਸ ਫੈਸਲੇ ਦਾ ਐਲਾਨ ਕੀਤਾ ਹੈ।”
ਭਾਰਤ ਸਰਕਾਰ ਦੀ ਇਸ ਪ੍ਰਮੁੱਖ ਨਿਰਯਾਤ ਕ੍ਰੈਡਿਟ ਏਜੰਸੀ ਦੁਆਰਾ ਨਿਭਾਈ ਗਈ ਭੂਮਿਕਾ ਬਾਰੇ ਗੱਲ ਕਰਦੇ ਹੋਏ ਸ਼੍ਰੀ ਸੇਂਥਿਲਨਾਥਨ ਨੇ ਕਿਹਾ, “ਈਸੀਜੀਸੀ ਜਿਹੇ ਸੰਗਠਨਾਂ ਦੁਆਰਾ ਨਿਭਾਈ ਗਈ ਕਾਉਂਟਰਸਾਈਕਲਿਕਲ ਭੂਮਿਕਾ ਦਰਅਸਲ ਕਿਸੇ ਫਾਇਰ ਬ੍ਰਿਗੇਡ ਕਰਮੀ ਦੀ ਭੂਮਿਕਾ ਦੇ ਬਰਾਬਰ ਹੈ, ਜਦੋਂ ਕ੍ਰੈਡਿਟ ਮੁਸ਼ਕਿਲ ਹਾਲਤ ਵਿੱਚ ਹੁੰਦਾ ਹੈ ਤਾਂ ਕ੍ਰੈਡਿਟ ਬੀਮਾ ਏਜੰਸੀਆਂ ਬਜ਼ਾਰ ਨੂੰ ਸਥਿਰ ਕਰਨ ਦੇ ਲਈ ਅੱਗੇ ਆਉਂਦੀ ਹੈ।”
ਸ਼੍ਰੀ ਸੇਂਥਿਲਨਾਥਨ ਨੇ ਅੱਗੇ ਕਿਹਾ ਕਿ ਕੋਵਿਡ-19 ਦੇ ਮੱਦੇਨਜ਼ਰ ਬਜ਼ਾਰ ਨੂੰ ਸਥਿਰ ਕਰਨ ਦੇ ਲਈ ਸਾਰੀਆਂ ਸਰਕਾਰਾਂ ਨੇ ਵਿਭਿੰਨ ਉਪਾਅ ਕੀਤੇ। ਇਸ ਵਜ੍ਹਾ ਨਾਲ ਈਸੀਜੀਸੀ ਨੇ ਨਿਰਯਾਤਕਾਂ ਨੂੰ ਦਿੱਤੇ ਗਏ ਕਵਰ ਨੂੰ ਵਾਪਸ ਨਹੀਂ ਲਿਆ। ਉਮੀਦਾਂ ਦੇ ਉਲਟ ਦੁਨੀਆ ਭਰ ਵਿੱਚ ਨਿਰਯਾਤ ਕ੍ਰੈਡਿਟ ਬੀਮਾ ਏਜੰਸੀਆਂ ਨੇ ਔਸਤ ਦਾਅਵਾ ਅਨੁਪਾਤ ਦੇਖੇ ਹਨ, ਉੱਚੇ ਅਨੁਪਾਤ ਨਹੀਂ।
ਬੈਂਕਾਂ ਦੇ ਲਈ ਵਧਿਆ ਹੋਇਆ ਕਵਰ
-
ਰਤਨ, ਗਹਿਣੇ ਅਤੇ ਹੀਰਾ ਖੇਤਰ ਨੂੰ ਛੱਡ ਕੇ ਅਤੇ ਵਪਾਰੀ ਨਿਰਯਾਤਕਾਂ/ਟ੍ਰੇਡਰਾਂ ਨੂੰ ਛੱਡ ਕੇ, ਇਹ ਵਧਿਆ ਹੋਇਆ ਕਵਰ 20 ਕਰੋੜ ਰੁਪਏ ਤੱਕ ਦੀ ਫੰਡ-ਅਧਾਰਿਤ ਨਿਰਯਾਤ ਕ੍ਰੈਡਿਟ ਕਾਰਜਸ਼ੀਲ ਪੂੰਜੀ ਸੀਮਾ ਦਾ ਲਾਭ ਉਠਾਉਣ ਵਾਲੇ ਨਿਰਮਾਤਾ-ਨਿਰਯਾਤਕਾਂ  ਦੇ ਲਈ ਉਪਲਬਧ ਹੋਵੇਗਾ।
-
ਇਹ ਨਵੀਂ ਯੋਜਨਾ ਈਸੀਜੀਸੀ ਦੇ ਡਬਲਿਊਟੀ-ਈਸੀਆਈਬੀ ਕਵਰ ਰੱਖਣ ਵਾਲੇ ਬੈਂਕਾਂ ਨੂੰ ਵਿਆਜ ਦਰਾਂ ਨੂੰ ਹੋਰ ਘੱਟ ਕਰਨ ਦੀ ਸੰਭਾਵਨਾ ਤਲਾਸ਼ਣ ਵਿੱਚ ਸਮਰੱਥ ਕਰੇਗੀ ਤਾਕਿ ਸਾਰੇ ਹਿਤਧਾਰਕਾਂ ਨੂੰ ਲਾਭ ਹੋਵੇ। ਇਹ ਵਧਿਆ ਹੋਇਆ ਕਵਰ ਪ੍ਰਤੀਸ਼ਤ ਭਾਰਤੀ ਸਟੇਟ ਬੈਂਕ ਨੂੰ ਉਸ ਦੇ ਅਨੁਕੂਲ ਦਾਅਵਾ ਪ੍ਰੀਮੀਅਮ ਅਨੁਪਾਤ ਨੂੰ ਦੇਖਦੇ ਹੋਏ ਪਿਛਲੇ ਵਰ੍ਹੇ ਦੀ ਪ੍ਰੀਮੀਅਮ ਦਰ ਦੇ ਅਨੁਸਾਰ ਉਪਲਬਧ ਕਰਵਾਇਆ ਜਾਵੇਗਾ। ਹਾਲਾਂਕਿ, ਹੋਰ ਬੈਂਕਾਂ ਦੇ ਲਈ ਪ੍ਰਚਲਿਤ ਪ੍ਰੀਮੀਅਮ ਦਰਾਂ ਵਿੱਚ ਮਾਮੂਲੀ ਵਾਧਾ ਹੋ ਸਕਦਾ ਹੈ।
ਈਸੀਜੀਸੀ ਨੇ ਪਿਛਲੇ ਵਿੱਤ ਵਰ੍ਹੇ 2021-22 ਵਿੱਚ 6.18 ਲੱਖ ਕਰੋੜ ਰੁਪਏ ਦੇ ਨਿਰਯਾਤ ਨੂੰ ਸਮਰਥਨ ਦਿੱਤਾ ਸੀ। 31/03/2022 ਤੱਕ 6,700 ਤੋਂ ਜ਼ਿਆਦਾ ਵਿਸ਼ਿਸ਼ਟ ਨਿਰਯਾਤਕਾਂ ਨੂੰ ਇਸ ਪ੍ਰਤੱਖ ਕਵਰ ਦਾ ਲਾਭ ਹੋਇਆ ਹੈ ਜਿਸ ਨੂੰ ਨਿਰਯਾਤਕਾਂ ਨੂੰ ਜਾਰੀ ਕੀਤਾ ਗਿਆ ਹੈ। 9,000 ਤੋਂ ਜ਼ਿਆਦਾ ਵਿਸ਼ਿਸ਼ਟ ਨਿਰਯਾਤਕਾਂ ਨੂੰ ਬੈਂਕਾਂ ਦੇ ਲਈ ਨਿਰਯਾਤ ਕ੍ਰੈਡਿਟ ਬੀਮਾ  ਦੇ ਤਹਿਤ ਲਾਭ ਮਿਲਿਆ ਹੈ। ਖਾਸ ਗੱਲ ਇਹ ਹੈ ਕਿ ਇਨ੍ਹਾਂ ਵਿੱਚੋਂ ਲਗਭਗ 96 ਪ੍ਰਤੀਸ਼ਤ ਛੋਟੇ ਨਿਰਯਾਤਕ ਹਨ।ਡੀਜੇਐੱਮ/ਸ੍ਰੀਯੰਕਾ/ਡੀਆਰ
(Visitor Counter : 99
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਨੇ ਵਿਸ਼ਾਖਾਪਟਨਮ ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਇਨ-ਹਾਊਸ ਪੋਰਟੇਬਲ ਮਲਟੀਫ਼ੀਡ ਆਕਸੀਜਨ ਮੈਨੀਫ਼ੋਲਡ ਸੌਂਪੇ
ਨੇਵਲ ਡੌਕਯਾਰਡ, ਵਿਸ਼ਾਖਾਪਟਨਮ ਵੱਲੋਂ ਖੁਦ ਡਿਜ਼ਾਇਨ ਤੇ ਤਿਆਰ ਕੀਤਾ ‘ਪੋਰਟੇਬਲ ਮਲਟੀਫ਼ੀਡ ਆਕਸੀਜਨ ਮੈਨੀਫ਼ੋਲਡ’ 9 ਅਪ੍ਰੈਲ 2020 ਨੂੰ ਨੇਵਲ ਡੌਕਯਾਰਡ ਦੇ ਐਡਮਿਰਲ ਸੁਪਰਇੰਟੈਂਡੈਂਟ ਰੀਅਰ ਸ੍ਰੀਕੁਮਾਰ ਨਾਇਰ ਵੱਲੋਂ ਵਿਸ਼ਾਖਾਪਟਨਮ ਦੇ ਕਲੈਕਟਰ ਸ਼੍ਰੀ ਵੀ ਵਿਨੈ ਚੰਦ ਨੂੰ ਰੀਅਰ ਕਮਾਂਡ ਮੈਡੀਕਲ ਅਫ਼ਸਰ –ਪੂਰਬੀ ਨੇਵਲ ਕਮਾਂਡ ਐਡਮਿਰਲ ਸੀਐੱਸ ਨਾਇਡੂ ਅਤੇ ਆਂਧਰਾ ਮੈਡੀਕਲ ਕਾਲਜ ਦੇ ਪ੍ਰਿੰਸੀਪਲ ਡਾ. ਪੀਵੀ ਸੁਧਾਕਰ ਦੀ ਮੌਜੂਦਗੀ ’ਚ ਸੌਂਪਿਆ ਗਿਆ। ਇਹ ਸਾਰਾ ਸੈੱਟ-ਅੱਪ ਛੇ ਮਰੀਜ਼ਾਂ ਨੂੰ ਨਾਲੋ–ਨਾਲ ਆਕਸੀਜਨ ਸਪਲਾਈ ਕਰਨ ਲਈ ਆਕਸੀਜਨ ਦੀ ਵੱਡ–ਆਕਾਰੀ ਬੋਤਲ ਵਾਸਤੇ ਇੱਕ ਉਦਯੋਗਿਕ 6–ਵੇਅ ਰੇਡੀਅਲ ਹੈਡਰ ਦੀ ਵਰਤੋਂ ਕੀਤੀ ਜਾਂਦੀ ਹੈ। ਪੰਜ ਸੈੱਟ ਕਲੈਕਟਰ ਨੂੰ ਸੌਂਪੇ ਗਏ ਸਨ, ਬਾਕੀ ਦੇ 20 ਸੈੱਟ ਅਗਲੇ ਦੋ ਹਫ਼ਤਿਆਂ ਦੇ ਅੰਦਰ ਸਪਲਾਈ ਕਰ ਦਿੱਤੇ ਜਾਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 19 ਨਵੰਬਰ ਨੂੰ ਉੱਤਰ ਪ੍ਰਦੇਸ਼ ਦਾ ਦੌਰਾ ਕਰਨਗੇ ਤੇ 6,250 ਕਰੋੜ ਰੁਪਏ ਦੇ ਕਈ ਵਿਕਾਸ ਪ੍ਰੋਜੈਕਟ ਲਾਂਚ ਕਰਨਗੇ
ਪ੍ਰਧਾਨ ਮੰਤਰੀ ਮਹੋਬਾ ’ਚ ਪਾਣੀ ਦੀ ਘਾਟ ਦੀ ਸਮੱਸਿਆ ਦੇ ਹੱਲ ਅਤੇ ਕਿਸਾਨਾਂ ਨੂੰ ਬਹੁਤ ਜ਼ਿਆਦਾ ਲੋੜੀਂਦੀ ਰਾਹਤ ਦੇਣ ਲਈ ਪ੍ਰੋਜੈਕਟਾਂ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ 600 ਮੈਗਾਵਾਟ ਸਮਰੱਥਾਦ ਅਲਟ੍ਰਾ ਮੈਗਾ ਸੋਲਰ ਪਾਵਰ ਪਾਰਕ ਦਾ ਨੀਂਹ–ਪੱਥਰ ਰੱਖਣਗੇ ਅਤੇ ਝਾਂਸੀ ’ਚ ਅਟਲ ਏਕਤਾ ਪਾਰਕ ਦਾ ਉਦਘਾਟਨ ਵੀ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 19 ਨਵੰਬਰ, 2021 ਨੂੰ ਉੱਤਰ ਪ੍ਰਦੇਸ਼ ਦੇ ਮਹੋਬਾ ਤੇ ਝਾਂਸੀ ਜ਼ਿਲ੍ਹਿਆਂ ਦਾ ਦੌਰਾ ਕਰਨਗੇ।
ਪਾਣੀ ਦੀ ਸਮੱਸਿਆ ਹੱਲ ਕਰਨ ਲਈ ਇੱਕ ਅਹਿਮ ਪਹਿਲਕਦਮੀ ਵਜੋਂ ਬਾਅਦ ਦੁਪਹਿਰ 2:45 ਵਜੇ ਪ੍ਰਧਾਨ ਮੰਤਰੀ ਮਹੋਬਾ ’ਚ ਕਈ ਪ੍ਰੋਜੈਕਟਾਂ ਦਾ ਉਦਘਾਟਨ ਕਰਨਗੇ। ਇਹ ਪ੍ਰੋਜੈਕਟ ਇਸ ਖੇਤਰ ’ਚ ਪਾਣੀ ਦੀ ਕਿੱਲਤ ਦੀ ਸਮੱਸਿਆ ਹੱਲ ਕਰਨ ’ਚ ਮਦਦ ਕਰਨਗੇ ਅਤੇ ਕਿਸਾਨਾਂ ਨੂੰ ਬਹੁਤ ਜ਼ਿਆਦਾ ਲੋੜੀਂਦੀ ਰਾਹਤ ਪਹੁੰਚਾਉਣਗੇ। ਇਨ੍ਹਾਂ ਪ੍ਰੋਜੈਕਟਾਂ ’ਚ ਅਰਜੁਨ ਸਹਾਇਕ ਪ੍ਰੋਜੈਕਟ, ਰਤੌਲੀ ਵੀਅਰ ਪ੍ਰੋਜੈਕਟ, ਭਾਓਨੀ ਬੰਨ੍ਹ ਪ੍ਰੋਜੈਕਟ ਅਤੇ ਮਝਗਾਓਂ–ਚਿੱਲੀ ਸੰਪ੍ਰਿਕਲਰ ਪ੍ਰੋਜੈਕਟ ਸ਼ਾਮਲ ਹਨ। ਇਨ੍ਹਾਂ ਪ੍ਰੋਜੈਕਟਾਂ ਦੀ ਕੁੱਲ ਲਾਗਤ 3,250 ਕਰੋੜ ਰੁਪਏ ਤੋਂ ਵੱਧ ਹੈ ਤੇ ਉਨ੍ਹਾਂ ਦਾ ਸੰਚਾਲਨ ਮਹੋਬਾ, ਹਮੀਰਪੁਰ, ਬਾਂਦਾ ਤੇ ਲਲਿਤਪੁਰ ’ਚ 65,000 ਹੈਕਟੇਅਰ ਜ਼ਮੀਨ ਦੀ ਸਿੰਜਾਈ ’ਚ ਮਦਦ ਕਰੇਗਾ, ਜਿਸ ਨਾਲ ਇਸ ਖੇਤਰ ਦੇ ਕਿਸਾਨਾਂ ਨੂੰ ਲੱਖਾਂ ਦਾ ਫ਼ਾਇਦਾ ਹੋਵੇਗਾ। ਇਹ ਪ੍ਰੋਜੈਕਟ ਇਸ ਖੇਤਰ ਨੂੰ ਪੀਣ ਵਾਲਾ ਸਾਫ਼ ਪਾਣੀ ਵੀ ਮੁਹੱਈਆ ਕਰਵਾਉਣਗੇ।
ਸ਼ਾਮੀਂ 5:15 ਵਜੇ ਪ੍ਰਧਾਨ ਮੰਤਰੀ ਝਾਂਸੀ ’ਚ ਗਰੁਤਾ ਵਿਖੇ 600 ਮੈਗਾਵਾਟ ਸਮਰੱਥਾ ਦੇ ਅਲਟ੍ਰਾ–ਮੈਗਾ ਸੋਲਰ ਪਾਵਰ ਪਾਰਕ ਦਾ ਨੀਂਹ–ਪੱਥਰ ਵੀ ਰੱਖਣਗੇ। ਇਸ ਦਾ ਨਿਰਮਾਣ 3,000 ਕਰੋੜ ਰੁਪਏ ਦੀ ਲਾਗਤ ਨਾਲ ਕੀਤਾ ਜਾ ਰਿਹਾ ਹੈ ਅਤੇ ਇਸ ਨਾਲ ਸਸਤੀ ਬਿਜਲੀ ਤੇ ਗ੍ਰਿੱਡ ਸਥਿਰਤਾ ਦੇ ਦੋਹਰੇ ਫ਼ਾਇਦੇ ਮੁਹੱਈਆ ਕਰਵਾਉਣ ’ਚ ਮਦਦ ਮਿਲੇਗੀ।
ਪ੍ਰਧਾਨ ਮੰਤਰੀ ਝਾਂਸੀ ’ਚ ‘ਅਟਲ ਏਕਤਾ ਪਾਰਕ’ ਦਾ ਉਦਘਾਟਨ ਵੀ ਕਰਨਗੇ। ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀ ਅਟਲ ਬਿਹਾਰੀ ਵਾਜਪੇਈ ਦੇ ਨਾਂਅ ਰੱਖੇ ਇਸ ਪਾਰਕ ਦੀ ਉਸਾਰੀ ਉੱਤੇ 11 ਕਰੋੜ ਰੁਪਏ ਖ਼ਰਚ ਹੋਏ ਹਨ ਤੇ ਇਹ 40,000 ਵਰਗ ਮੀਟਰ ਦੇ ਲਗਭਗ ਰਕਬੇ ’ਚ ਫੈਲਿਆ ਹੋਇਆ ਹੈ। ਇਸ ਵਿੱਚ ਇੱਕ ਲਾਇਬ੍ਰੇਰੀ ਦੇ ਨਾਲ–ਨਾਲ ਸ਼੍ਰੀ ਅਟਲ ਬਿਹਾਰੀ ਵਾਜਪੇਈ ਦਾ ਬੁੱਤ ਵੀ ਹੋਵੇਗਾ। ਇਹ ਬੁੱਤ ਉੱਘੇ ਬੁੱਤ–ਤਰਾਸ਼ ਸ਼੍ਰੀ ਰਾਮ ਸੂਤਰ ਨੇ ਤਿਆਰ ਕੀਤਾ ਹੈ, ਜਿਨ੍ਹਾਂ ਨੇ ‘ਸਟੈਚੂ ਆੱਵ੍ ਯੂਨਿਟੀ’ ਦੇ ਨਿਰਮਾਣ ’ਚ ਵੀ ਭੂਮਿਕਾ ਨਿਭਾਈ ਹੈ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਭਾਰਤ ਵਿੱਚ ਪੇਰੋਲ ਰਿਪੋਰਟ – ਰਸਮੀ ਰੋਜ਼ਗਾਰ ਪਰਿਪੇਖ
ਅੰਕੜਾ ਅਤੇ ਪ੍ਰੋਗਰਾਮ ਲਾਗੂਕਰਨ ਮੰਤਰਾਲੇ ਦੇ ਰਾਸ਼ਟਰੀ ਅੰਕੜਾ ਦਫ਼ਤਰ  ਨੇ ਦੇਸ਼ ਵਿੱਚ ਰੋਜ਼ਗਾਰ ਪਰਿਪੇਖ ‘ਤੇ ਪ੍ਰੈੱਸ ਨੋਟ ਜਾਰੀ ਕੀਤਾ ਹੈ ਜਿਸ ਵਿੱਚ ਸਤੰਬਰ, 2017 ਤੋਂ ਲੈ ਕੇ ਸਤੰਬਰ, 2021 ਤੱਕ ਦੀ ਮਿਆਦ ਨੂੰ ਸ਼ਾਮਿਲ ਕੀਤਾ ਗਿਆ ਹੈ। ਇਹ ਪਰਿਪੇਖ ਸਿਲੈਕਟਿਡ ਸਰਕਾਰੀ ਏਜੰਸੀਆਂ ਦੇ ਕੋਲ ਉਪਲਬਧ ਪ੍ਰਬੰਧਕੀ ਰਿਕਾਰਡਾਂ ‘ਤੇ ਅਧਾਰਿਤ ਹੈ । ਇਸ ਦਾ ਉਦੇਸ਼ ਕੁਝ ਵਿਸ਼ੇਸ਼ ਆਯਾਮਾਂ ਵਿੱਚ ਹੋਈ ਪ੍ਰਗਤੀ ਦਾ ਮੁਲਾਂਕਣ ਕਰਨਾ ਹੈ ।
ਭਾਰਤ ਵਿੱਚ ਪੇਰੋਲ ਰਿਪੋਰਟ - ਰਸਮੀ ਰੋਜ਼ਗਾਰ ਪਰਿਪੇਖ ਦੀ ਵਿਸਤ੍ਰਿਤ ਜਾਣਕਾਰੀ ਲਈ ਇੱਥੇ ਕਲਿੱਕ ਕਰੋ।
https://static.pib.gov.in/WriteReadData/specificdocs/documents/2021/nov/doc2021112521.pdf
ਭਾਰਤ ਸਰਕਾਰ ਦੇ ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ ਦਾ ਦਫ਼ਤਰ
ਸੀਐੱਸਆਈਆਰ-ਇਮਟੈੱਕ ਨੇ ਕੋਵਿਡ–19 ਲਈ ਸੈਂਪਲ ਟੈਸਟਿੰਗ ਸ਼ੁਰੂ ਕੀਤੀ
ਸੀਐੱਸਆਈਆਰ-ਇਮਟੈੱਕ ਨਿਜੀ ਸੁਰੱਖਿਆ ਉਪਕਰਣ ਮੁਹੱਈਆ ਕਰਵਾ ਕੇ ਹੈਲਥਕੇਅਰ ਪ੍ਰੋਫ਼ੈਸ਼ਨਲਾਂ ਦੀ ਵੀ ਮਦਦ ਕਰ ਰਿਹਾ ਹੈ
ਕੋਵਿਡ–19 ਕਾਰਨ ਸਿਹਤ–ਸੰਭਾਲ਼ ਖੇਤਰ ਨੂੰ ਕਈ ਚੁਣੌਤੀਆਂ ਦਰਪੇਸ਼ ਹਨ। ਕੋਵਿਡ–19 ਲਈ ਟੈਸਟ–ਕਿਟਸ ਦੀ ਸੀਮਿਤ ਗਿਣਤੀ ਇੱਕ ਅਜਿਹੀ ਚੁਣੌਤੀ ਹੈ। ਇਸ ਵੇਲੇ, ਭਾਰਤ ਮੁੱਖ ਤੌਰ ਉੱਤੇ ਵੱਧ ਯਾਤਰਾਵਾਂ ਕਰਨ ਵਾਲੇ ਮਰੀਜ਼ਾਂ ਦੇ ਟੈਸਟ ਕਰ ਰਿਹਾ ਹੈ। ਪਰ ਟੈਸਟਿੰਗ ਦੀ ਦਰ ਵਿੱਚ ਪ੍ਰਤੀ 10 ਲੱਖ ਦੀ ਆਬਾਦੀ ਪਿੱਛੇ ਸੁਧਾਰ ਹੋਣਾ ਚਾਹੀਦਾ ਹੈ।
ਆਪਣੀ ਟੈਸਟਿੰਗ ਸਮਰੱਥਾ ਨੂੰ ਹੁਲਾਰਾ ਦੇਣ ਲਈ, ‘ਕੌਂਸਲ ਆਵ੍ ਸਾਇੰਟੀਫ਼ਿਕ ਐਂਡ ਇੰਡਸਟ੍ਰੀਅਲ ਰੀਸਰਚ–ਇੰਸਟੀਟਿਊਟ ਆਵ੍ ਮਾਈਕ੍ਰੋਬੀਅਲ ਟੈਕਨੋਲੋਜੀ ’ ਨੇ ਕੋਵਿਡ–19 ਸੈਂਪਲ ਟੈਸਟਿੰਗ ’ਚ ਵਾਧਾ ਕੀਤਾ ਹੈ। ਅਜਿਹਾ ਭਾਰਤ ਸਰਕਾਰ ਦੇ ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ  ਦੁਆਰਾ ਜਾਰੀ ਹਿਦਾਇਤਾਂ ਅਤੇ ‘ਭਾਰਤੀ ਮੈਡੀਕਲ ਖੋਜ ਪਰਿਸ਼ਦ’ ਦੁਆਰਾ ਸੀਐੱਸਆਈਆਰ ਅਧੀਨ ਪ੍ਰਯੋਗਸ਼ਾਲਾਵਾਂ ਅਤੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਨਾਲ ਸਬੰਧਿਤ ਹੋਰ ਪ੍ਰਯੋਗਸ਼ਾਲਾਵਾਂ, ਬਾਇਓਟੈਕਨੋਲੋਜੀ ਵਿਭਾਗ  ਅਤੇ ਪ੍ਰਮਾਣੂ ਊਰਜਾ ਵਿਭਾਗ  ਦੀ ਤਰਫ਼ੋਂ ਜਾਰੀ ਕੋਵਿਡ–19 ਟੈਸਟਿੰਗ ਨੂੰ ਅਮਲੀ ਰੂਪ ਦੇਣ ਸਬੰਧੀ ਜਾਰੀ ਅਡਵਾਈਜ਼ਰੀ  ਦੇ ਅਧਾਰ ’ਤੇ ਕੀਤਾ ਗਿਆ ਹੈ।
ਇਮਟੈੱਕ, ਚੰਡੀਗੜ੍ਹ ਦੇ ਡਾਇਰੈਕਟਰ ਡਾ. ਸੰਜੀਵ ਖੋਸਲਾ ਨੇ ਕਿਹਾ,‘ਆਈਸੀਐੱਮਆਰ ਦੀ ਪਹਿਲਕਦਮੀ ਰਾਹੀਂ ਸਾਰੀਆਂ ਸਰਕਾਰੀ ਮਾਨਤਾ–ਪ੍ਰਾਪਤ ਪ੍ਰਯੋਗਸ਼ਾਲਾਵਾਂ ਨੂੰ ਸ਼ਾਮਲ ਕਰਨਾ ਇੱਕ ਸੁਆਗਤਯੋਗ ਕਦਮ ਹੈ ਅਤੇ ਇਸ ਨਾਲ ਕੋਵਿਡ–19 ਦੇ ਸੈਂਪਲਾਂ ਦੀ ਟੈਸਟਿੰਗ ਵਿੱਚ ਵੱਡੀ ਤਬਦੀਲੀ ਦੇਖਣ ਨੂੰ ਮਿਲੇਗੀ। ਇਸ ਨਾਲ ਸ਼ੱਕੀ ਮਰੀਜ਼ਾਂ ਦੀ ਟੈਸਟਿੰਗ ਦਰ ਵਧੇਗੀ। ਮੁਢਲੇ ਗੇੜ ’ਚ, ਇਮਟੈੱਕ ਦੀ ਇੱਕ ਦਿਨ ’ਚ 50 ਤੋਂ 100 ਸੈਂਪਲਾਂ ਦੀ ਟੈਸਟਿੰਗ ਕਰਨ ਦੀ ਸਮਰੱਥਾ ਤੱਕ ਪੁੱਜਣ ਦੀ ਯੋਜਨਾ ਹੈ, ਜਿਸ ਨੂੰ ਬਾਅਦ ’ਚ ਲੋੜ ਪੈਣ ’ਤੇ ਕਿਸੇ ਵੀ ਸਮੇਂ ਵਧਾਇਆ ਜਾ ਸਕਦਾ ਹੈ।’
ਇਸ ਸੰਸਥਾਨ ਨੇ ਕੋਵਿਡ–19 ਦੀ ਕਲੀਨਿਕਲ ਟੈਸਟਿੰਗ ਕਰਨ ਦੀਆਂ ਆਪਣੀਆਂ ਸਮਰੱਥਾਵਾਂ ’ਚ ਵਾਧਾ ਕੀਤਾ ਹੈ ਅਤੇ ਇਸ ਦੀ ਮੌਲੀਕਿਊਲਰ ਮਾਈਕ੍ਰੋਬਾਇਓਲੋਜੀ ਵਿੱਚ ਲੋੜੀਂਦੀ ਮੁਹਾਰਤ ਹੈ। ਇਸ ਪ੍ਰਯੋਗਸ਼ਾਲਾ ਕੋਲ ਬਾਇਓਸੇਫ਼ਟੀ ਲੈਵਲ –3 ਸੁਵਿਧਾ ਸਮੇਤ ਲੋੜੀਂਦਾ ਬੁਨਿਆਦੀ ਢਾਂਚਾ ਹੈ ਅਤੇ ਪ੍ਰਯੋਗਸ਼ਾਲਾਵਾਂ ਨੂੰ ਟੈਸਟਿੰਗ ਤੋਂ ਪਹਿਲਾਂ ਸਾਰੀਆਂ ਵਾਜਬ ਬਾਇਓਸੇਫ਼ਟੀ ਅਤੇ ਬਾਇਓ–ਸਕਿਓਰਿਟੀ ਸਾਵਧਾਨੀਆਂ ਰੱਖਣ ਦੀ ਸਲਾਹ ਦਿੱਤੀ ਜਾਂਦੀ ਹੈ। ‘ਰਿਵਰਸ ਟ੍ਰਾਂਸਕ੍ਰਿਪਸ਼ਨ ਪੌਲੀਮੀਰੇਜ਼ ਚੇਨ ਰੀਐਕਸ਼ਨ’  ਉਪਕਰਣ ਨਾਲ ਲੈਸ ਨਵ–ਨਿਰਮਿਤ ਬੀਐੱਸਐੱਲ–2+ ਵੀਰੌਲੋਜੀ ਲੈਬ ਵੀ ਸਥਾਪਿਤ ਕੀਤੀ ਗਈ ਹੈ। ਕਲੀਨਿਕਲ ਸੈਂਪਲਾਂ ਦੀ ਛੇਤੀ ਤੋਂ ਛੇਤੀ ਟੈਸਟਿੰਗ ਨੂੰ ਅਮਲੀ ਰੂਪ ਦੇਣ ਲਈ ਲੋੜੀਂਦੀਆਂ ਸਾਰੀਆਂ ਵਿਧਾਨਕ ਪ੍ਰਵਾਨਗੀਆਂ ਲੈ ਲਈਆਂ ਗਈਆਂ ਹਨ।
ਕਲੀਨਿਕਲ ਸੈਂਪਲਾਂ ਦੀ ਟੈਸਟਿੰਗ ਤੋਂ ਇਲਾਵਾ, ਸੀਐੱਸਆਈਰ–ਇਮਟੈੱਕ ਸਿਹਤ–ਸੰਭਾਲ਼ ਪ੍ਰੋਫ਼ੈਸ਼ਨਲਾਂ ਨੂੰ ਨਿਜੀ ਸੁਰੱਖਿਆ ਉਪਕਰਣ ਮੁਹੱਈਆ ਕਰਵਾ ਕੇ ਵੀ ਮਦਦ ਕਰ ਰਿਹਾ ਹੈ, ਤਾਂ ਜੋ ਮਰੀਜ਼ਾਂ ਦੀ ਦੇਖਭਾਲ਼ ਕਰਦੇ ਸਮੇਂ ਉਨ੍ਹਾਂ ਨੂੰ ਕਿਸੇ ਕਿਸਮ ਦੀ ਲਾਗ ਨਾ ਲਗ ਸਕੇ। ਇਹ ਸੰਸਥਾਨ ਲੌਜਿਸਟੀਕਲ ਤੇ ਬੁਨਿਆਦੀ ਢਾਂਚੇ ਦੀ ਮਦਦ ਮੁਹੱਈਆ ਕਰਵਾ ਕੇ ਸਥਾਨਕ ਪ੍ਰਸ਼ਾਸਨ ਅਤੇ ਚੰਡੀਗੜ੍ਹ ਰੈੱਡ ਕ੍ਰੌਸ ਯੂਨਿਟ ਦੀ ਮਦਦ ਵੀ ਕਰ ਰਿਹਾ ਹੈ।
ਰੱਖਿਆ ਮੰਤਰਾਲਾ
ਭਾਰਤ-ਚੀਨ ਕੋਰ ਕਮਾਂਡਰ ਪੱਧਰ ਦੀ ਮੀਟਿੰਗ ਦਾ 8 ਵਾਂ ਗੇੜ
6 ਨਵੰਬਰ ਨੂੰ ਭਾਰਤ-ਚੀਨ ਕੋਰ ਕਮਾਂਡਰ ਪੱਧਰ ਦੀ 8 ਵੀਂ ਗੇੜ ਦੀ ਮੀਟਿੰਗ ਚੁਸ਼ੂਲ ਵਿੱਚ ਹੋਈ। ਦੋਵਾਂ ਧਿਰਾਂ ਨੇ ਭਾਰਤ-ਚੀਨ ਸਰਹੱਦੀ ਖੇਤਰਾਂ ਦੇ ਪੱਛਮੀ ਸੈਕਟਰ ਵਿੱਚ ਅਸਲ ਕੰਟਰੋਲ ਰੇਖਾ ਨਾਲ ਲਗਦੇ ਇਲਾਕਿਆਂ ਵਿੱਚ ਡਿਸਐਂਗੇਜਮੈਂਟ ਬਾਰੇ ਸੁਭਾਵਿਕ, ਡੂੰਘਾਈ ਅਤੇ ਉਸਾਰੂ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ। ਦੋਵਾਂ ਧਿਰਾਂ ਨੇ ਇਸ ਗੱਲ ਤੇ ਸਹਿਮਤੀ ਪ੍ਰਗਟਾਈ ਕਿ ਦੋਵਾਂ ਦੇਸ਼ਾਂ ਦੇ ਨੇਤਾਵਾਂ ਵਿਚਾਲੇ ਬਣੀ ਮਹੱਤਵਪੂਰਨ ਸਹਿਮਤੀ ਨੂੰ ਗੰਭੀਰਤਾ ਤੇ ਇਮਾਨਦਾਰੀ ਨਾਲ ਲਾਗੂ ਕੀਤਾ ਜਾਵੇ ਤਾਂ ਜੋ ਉਨ੍ਹਾਂ ਦੀਆਂ ਫਰੰਟ ਲਾਈਨ ਫੌਜਾਂ ਵੱਲੋਂ ਸੰਜਮ ਵਰਤਣ ਨੂੰ ਯਕੀਨੀ ਬਣਾਉਣ ਦੇ ਨਾਲ ਨਾਲ ਗਲਤਫਹਿਮੀ ਅਤੇ ਗਲਤ ਅਨੁਮਾਨ ਤੋਂ ਬਚਿਆ ਜਾ ਸਕੇ। ਦੋਵਾਂ ਧਿਰਾਂ ਨੇ ਸੈਨਿਕ ਅਤੇ ਕੂਟਨੀਤਕ ਚੈਨਲਾਂ ਰਾਹੀਂ ਗੱਲਬਾਤ ਅਤੇ ਸੰਚਾਰ ਨੂੰ ਬਣਾਈ ਰੱਖਣ ਤੇ ਵੀ ਸਹਿਮਤੀ ਜਤਾਈ ਅਤੇ ਇਸ ਮੀਟਿੰਗ ਵਿੱਚ ਹੋਏ ਵਿਚਾਰ ਵਟਾਂਦਰੇ ਨੂੰ ਅੱਗੇ ਵਧਾਉਣ ਦੀ ਗੱਲ ਆਖੀ ਤਾਂ ਜੋ ਹੋਰ ਬਕਾਇਆ ਮੁੱਦਿਆਂ ਦੇ ਨਿਪਟਾਰੇ ਲਈ ਰਾਹ ਪੱਧਰਾ ਹੋ ਸਕੇ ਜਿਸ ਨਾਲ ਸਰਹੱਦੀ ਖੇਤਰਾਂ ਵਿਚ ਸਾਂਝੇ ਤੌਰ 'ਤੇ ਸ਼ਾਂਤੀ ਅਤੇ ਅਮਨ ਚੈਨ ਕਾਇਮ ਰੱਖਿਆ ਜਾ ਸਕੇ। ਉਹ ਜਲਦੀ ਹੀ ਇੱਕ ਹੋਰ ਗੇੜ ਦੀ ਮੀਟਿੰਗ ਕਰਨ ਲਈ ਵੀ ਸਹਿਮਤ ਹੋਏ।
-------------------------------------------------------
ਏਬੀਬੀ / ਨਾਮਪੀ / ਰਾਜੀਬ
(Visitor Counter : 168
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਭਾਰਤ ਤਿੱਬਤ ਸੀਮਾ ਪੁਲਿਸ  ਦੇ ਗਰੁੱਪ ‘ਏ’ ਜਨਰਲ ਡਿਊਟੀ  ਕਾਡਰ ਅਤੇ ਨੌਨ – ਜਨਰਲ ਡਿਊਟੀ ਕਾਡਰ ਦੀ ਕਾਡਰ ਸਮੀਖਿਆ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਤਿੱਬਤ ਸੀਮਾ ਪੁਲਿਸ  ਦੇ ਗਰੁੱਪ ‘ਏ’ ਜਨਰਲ ਡਿਊਟੀ  ਕਾਡਰ ਅਤੇ ਨੋਨ-ਜਰਨਲ ਡਿਊਟੀ ਕਾਡਰ ਦੇ ਕਾਡਰ ਸਮੀਖਿਆ ਪ੍ਰਸਤਾਵ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ । ਇਸ ਬਾਰੇ ਨਿਮਨਲਿਖਿਤ ਫ਼ੈਸਲੇ ਲਏ ਗਏ :
1. ਆਈਟੀਬੀਪੀ ਦੇ ਸ਼ੀਨੀਅਰ ਡਿਊਟੀ ਅਹੁਦਿਆਂ ਵਿੱਚ ਸੁਪਰਵਾਇਜ਼ਰੀ ਸਟਾਫ ਵਧਾਉਣ ਲਈ ਸਹਾਇਕ ਕਮਾਂਡੈਂਟ ਤੋਂ ਡਾਇਰੈਕਟਰ ਜਨਰਲ ਤੱਕ ਦੇ ਅਕਈ ਅਹੁਦਿਆਂ ਵਿੱਚ ਗਰੁੱਪ ‘ਏ’ ਜਨਰਲ ਡਿਊਟੀ  ਕਾਡਰ ਅਤੇ ਨੌਨ-ਜਨਰਲ ਡਿਊਟੀ ਕਾਡਰ ਦੀ ਕਾਡਰ ਸਮੀਖਿਆ ਕਰਨ ਦਾ ਫ਼ੈਸਲਾ ।
2 . ਐਡੀਸ਼ਨਲ ਡਾਇਰੈਕਟਰ ਜਨਰਲ ਦੀ ਅਗਵਾਈ ਅਤੇ ਇੰਸਪੈਕਟਰ ਜਨਰਲ ਦੇ ਸਹਿਯੋਗ ਵਿੱਚ ਦੋ ਨਵੀਆਂ ਕਮਾਨਾਂ  ਦਾ ਗਠਨ ।
ਮੁੱਖ ਪ੍ਰਭਾਵ :
• ਆਈਟੀਬੀਪੀ ਵਿੱਚ ਇਨ੍ਹਾਂ ਗਰੁੱਪ ‘ਏ’ ਅਹੁਦਿਆਂ ਦੀ ਸਿਰਜਣਾ ਦੇ ਬਾਅਦ ਇਸ ਬਲ ਵਿੱਚ ਸੁਪਰਵਾਈਜ਼ਰੀ ਕੁਸ਼ਲਤਾ ਅਤੇ ਸਮਰੱਥਾ ਨਿਰਮਾਣ ਵਿੱਚ ਵਾਧਾ ਹੋਵੇਗਾ। ਇਸ ਬਲ ਵਿੱਚ ਗਰੁੱਪ ‘ਏ’ ਕਾਡਰ ਸਮੀਖਿਆ ਵਿੱਚ ਪ੍ਰਸਤਾਵਿਤ ਅਹੁਦਿਆਂ ਦੀ ਸਮੇਂ ਸਿਰ ਸਿਰਜਣਾ ਨਾਲ ਬਲ ਦੀਆਂ ਸੁਪਰਵਾਈਜ਼ਰੀ ਅਤੇ ਪ੍ਰਸ਼ਾਸਨ ਸਮਰੱਥਾਵਾਂ ਵਿੱਚ ਵਾਧਾ ਹੋਵੇਗਾ ।
• ਇਹ ਪ੍ਰਸਤਾਵ ਕਈ ਪੱਧਰਾਂ ‘ਤੇ ਗਰੁੱਪ ‘ਏ’ ਕਾਰਜਕਾਰੀ ਜਰਨਲ ਡਿਊਟੀ ਕਾਡਰ ਵਿੱਚ 60 ਪਦਾਂ ਅਤੇ ਗਰੁੱਪ ‘ਏ’ ਨੌਨ-ਜਨਰਲ ਕਾਡਰ ਵਿੱਚ ਦੋ ਅਹੁਦਿਆਂ ਦੀ ਸਿਰਜਣ ਦੇ ਲਈ ਹੈ।
• ਇਹ ਪ੍ਰਸਤਾਵ ਐਡੀਸ਼ਨਲ ਡਾਇਰੈਕਟਰ ਜਨਰਲ ਦੀ ਅਗਵਾਈ’ ਅਤੇ ਇੰਸਪੈਕਟਰ ਜਨਰਲ ਦੇ ਸਹਿਯੋਗ ਵਿੱਚ ਦੋ ਨਵੀਂ ਕਮਾਨਾਂ  ਦੇ ਗਠਨ ਲਈ ਵੀ ਹੈ ।
ਲਾਗੂਕਰਨ :
ਰਸਮੀ ਅਧਿਸੂਚਨਾ / ਸਵੀ ਕਿਰਿਆ ਪ੍ਰਾਪਤਰ ਹੋਣ ਉੱਤੇ ਇਸ ਨਵੇਂ ਸਿਰਜੇ ਪਦਾਂ ਨੂੰ ਭਰਤੀ ਨਿਯਮਾਂ ਦੇ ਪ੍ਰਾਵਧਾਨਾਂ ਦੇ ਅਨੁਸਾਰ ਭਰਿਆ ਜਾਵੇਗਾ ।
ਪ੍ਰਮੁੱਖ ਵਿਸ਼ਸ਼ਤਾਵਾਂ :
ਕ ) ਸਾਮਾਨਿਇਕ ਡਿਊਟੀ ਕਾਡਰ
ਗਰੁੱਪ ‘ਏ’ ਪਦਾਂ ਦੇ ਮੌਜੂਦਾ ਢਾਂਚੇ ਨੂੰ ਨਿਮਨ ਲਿਖੇ ਅਨੁਸਾਰ 1147 ਵਲੋਂ ਵਧਕੇ 1207 ਪੋਸਟਾਂ ਕਰਣਾ: -
1 . ਐਡੀਸ਼ਨਲ ਡਾਇਰੈਕਟਰ ਜਨਰਲ ਦੀਆਂ 2 ਪੋਸਟਾਂ ਦਾ ਨੈੱਟ ਵਾਧਾ
2 . ਇੰਸਪੈਕਟਰ ਜਨਰਲ ਦੀਆਂ 10 ਪੋਸਟਾਂ ਦਾ ਨੈੱਟ ਵਾਧਾ
3 . ਉਪ ਇੰਸਪੈਕਟਰ ਜਨਰਲ ਦੀਆਂ 10 ਪੋਸਟਾਂ ਦਾ ਨੈੱਟ ਵਾਧਾ
4 . ਕਮਾਂਡੇਂਟ ਦੀਆਂ 13 ਪੋਸਟਾਂ ਦਾ ਨੈੱਟ ਵਾਧਾ
5 . 21 ਸੀ ਦੀਆਂ 16 ਪੋਸਟਾਂ ਦਾ ਨੈੱਟ ਵਾਧਾ
6 . ਉਪ ਕਮਾਂਡੇਂਟ ਦੀਆਂ 9 ਪੋਸਟਾਂ ਦਾ ਨੈੱਟ ਵਾਧਾ
ਖ) ਨੌਨ ਜਨਰਲ ਡਿਊਟੀ ਕਾਡਰ
1 . ਮਹਾਨਿਦੇਸ਼ਕ ਦੀਆਂ 2 ਪੋਸਟਾਂ ਦਾ ਨਵਾ ਵਾਧਾ
ਭਾਰਤ ਚੋਣ ਕਮਿਸ਼ਨ
ਉੱਤਰ ਪ੍ਰਦੇਸ਼ ਅਤੇ ਕੇਰਲ ਤੋਂ ਰਾਜ ਸਭਾ ਸੀਟਾਂ ਲਈ ਉਪ ਚੋਣਾਂ
ਉੱਤਰ ਪ੍ਰਦੇਸ਼ ਅਤੇ ਕੇਰਲ ਤੋਂ ਰਾਜ ਸਭਾ ਦੀ ਇੱਕ-ਇੱਕ ਸੀਟ ਖਾਲੀ ਹੈ, ਜਿਨ੍ਹਾਂ ਦਾ ਵੇਰਵਾ ਇਸ ਤਰ੍ਹਾਂ ਹੈ :-
|
|
ਰਾਜ
|
|
ਮੈਂਬਰਾ ਦਾ ਨਾਮ
|
|
ਕਾਰਨ
|
|
ਖਾਲੀ ਹੋਣ ਦੀ ਮਿਤੀ
|
|
ਕਾਰਜਕਾਲ ਦੀ ਮਿਆਦ
|
|
ਉਤੱਰ ਪ੍ਰਦੇਸ਼
|
|
ਬੇਨੀ ਪ੍ਰਸਾਦ ਵਰਮਾ
|
|
ਮੌਤ
|
|
27.03.2020
|
|
04.07.2022
|
|
ਕੇਰਲ
|
|
ਐੱਮ ਪੀ ਵੀਰੇਂਦਰ ਕੁਮਾਰ
|
|
ਮੌਤ
|
|
28.05.2020
|
|
02.04.2022
ਕਮਿਸ਼ਨ ਨੇ ਨਿਮਨਲਿਖਿਤ ਪ੍ਰੋਗਰਾਮ ਦੇ ਅਨੁਸਾਰ ਉੱਤਰ ਪ੍ਰਦੇਸ਼ ਅਤੇ ਕੇਰਲ ਤੋਂ ਰਾਜ ਸਭਾ ਲਈ ਇਨ੍ਹਾਂ ਸੀਟਾਂ ਨੂੰ ਭਰਨ ਲਈ ਉਪ ਚੋਣਾਂ ਆਯੋਜਿਤ ਕਰਵਾਉਣ ਦਾ ਫੈਸਲਾ ਕੀਤਾ ਹੈ :-
|
|
ਸੀਰੀਅਲ ਨੰਬਰ
|
|
ਪ੍ਰੋਗਰਾਮ
|
|
ਮਿਤੀ
|
|
1
|
|
ਨੋਟੀਫਿਕੇਸ਼ਨ ਜਾਰੀ ਹੋਣ ਦੀ ਮਿਤੀ
|
|
06 ਅਗਸਤ, 2020 
|
|
2
|
|
ਨਾਮਾਂਕਣ ਕਰਨ ਲਈ ਅੰਤਿਮ ਮਿਤੀ
|
|
13 ਅਗਸਤ, 2020
|
|
3
|
|
ਨਾਮਾਂਕਣ ਪੱਤਰਾਂ ਦੀ ਜਾਂਚ
|
|
14 ਅਗਸਤ, 2020 
|
|
4
|
|
ਨਾਮ ਵਾਪਸ ਲੈਣ ਦੀ ਅੰਤਿਮ ਮਿਤੀ
|
|
17 ਅਗਸਤ, 2020 ਅਗਸਤ 
|
|
5
|
|
ਮਤਦਾਨ ਦੀ ਮਿਤੀ
|
|
24 ਅਗਸਤ, 2020
|
|
6
|
|
ਮਤਦਾਨ ਦੀ ਅਵਧੀ
|
|
ਸਵੇਰੇ 9.00 ਵਜੇ ਤੋਂ ਸ਼ਾਮ 04:00 ਵਜੇ ਤੱਕ
|
|
7
|
|
ਮਤਗਣਨਾ
|
|
24 ਅਗਸਤ, 2020  ਸ਼ਾਮ 05:00 ਵਜੇ ਤੱਕ
|
|
8
|
|
ਮਿਤੀ ਜਿਸ ਤੋਂ ਪਹਿਲਾਂ ਚੋਣ ਪ੍ਰਕਿਰਿਆ ਪੂਰੀ ਹੋ ਜਾਵੇਗੀ
|
|
26 ਅਗਸਤ, 2020 
ਕਮਿਸ਼ਨ ਨੇ ਰਾਜਾਂ ਦੇ ਮੁੱਖ ਸਕੱਤਰਾਂ ਨੂੰ ਰਾਜ ਦੇ ਇੱਕ ਸੀਨੀਅਰ ਅਧਿਕਾਰੀ ਨੂੰ ਲਗਾਉਣ ਦਾ ਵੀ ਨਿਰਦੇਸ਼ ਦਿੱਤਾ ਹੈ, ਤਾਕਿ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਚੋਣ ਪ੍ਰਕਿਰਿਆ ਦੇ ਸੰਚਾਲਨ ਲਈ ਵਿਵਸਥਾ ਬਣਾਉਂਦੇ ਸਮੇਂ ਕੋਵਿਡ-19 ਨਾਲ ਸਬੰਧਿਤ ਰੋਕਥਾਮ ਦੇ ਉਪਾਵਾਂ ਦਾ ਪਾਲਣ ਕੀਤਾ ਜਾਵੇਗਾ।
ਵਣਜ ਤੇ ਉਦਯੋਗ ਮੰਤਰਾਲਾ
ਭਾਰਤ ਵਿੱਚ 2021 ਦੇ ਦੌਰਾਨ ਆਰਐਂਡਡੀ ਦੇ ਖੇਤਰ ਵਿੱਚ ਆਈ 343.64 ਮਿਲੀਅਨ ਡਾਲਰ ਦੀ ਐੱਫਡੀਆਈ ਇਕਵਿਟੀ, 2020 ਦੀ ਤੁਲਨਾ ਵਿੱਚ 516 ਫੀਸਦੀ ਅਧਿਕ
ਆਰਐਂਡਡੀ ਵਿੱਚ ਸਿਖਰ ਐੱਫਡੀਆਈ ਇਕਵਿਟੀ ਹਾਸਲ ਕਰਨ ਵਾਲੇ ਰਾਜਾਂ ਵਿੱਚ ਕਰਨਾਟਕ ਅਵੱਲ, ਦੂਜੇ ਅਤੇ ਤੀਜੇ ਨੰਬਰ ਤੇ ਤੇਲੰਗਾਨਾ ਅਤੇ ਹਰਿਆਣਾ
ਸਿੰਗਾਪੁਰ ਕਰਦਾ ਹੈ ਆਰਐਂਡਡੀ ਵਿੱਚ ਸਭ ਤੋਂ ਜ਼ਿਆਦਾ ਐੱਫਡੀਆਈ ਇਕਵਿਟੀ ਦਾ 40 ਫੀਸਦੀ ਨਿਵੇਸ਼, ਕਰਨ ਵਾਲਾ ਦੇਸ਼ ਹੈ , ਇਸ ਤੋਂ ਬਾਅਦ ਜਰਮਨੀ ਅਤੇ ਯੂਐੱਸਏ
ਮਜਬੂਤ ਅਤੇ ਪ੍ਰਗਤੀਸ਼ੀਲ ਖੋਜ ਅਤੇ ਵਿਕਾਸ ਖੇਤਰ ਇਨੋਵੇਸ਼ਨ ਨੂੰ ਹੁਲਾਰਾ ਦੇ ਕੇ ਉਤਪਾਦਕਤਾ ਵਧਾਕੇ ਅਰਥਵਿਵਸਥਾ ਨੂੰ ਫਾਇਦਾ ਪਹੁੰਚਾਏਗਾ, ਜਿਸ ਵਿੱਚ ਉੱਚ ਅਰਥਿਕ ਵਿਕਾਸ ਮਿਲੇਗਾ
ਭਾਰਤ ਨੇ ਖੋਜ ਅਤੇ ਵਿਕਾਸ ਯਾਨੀ ਆਰਐਂਡਡੀ ਦੇ ਖੇਤਰ ਵਿੱਚ ਕੈਲੰਡਰ ਸਾਲ 2021 ਦੇ ਦੌਰਾਨ 343.64 ਮਿਲੀਅਨ ਅਮਰੀਕੀ ਡਾਲਰ ਦਾ ਪ੍ਰਤੱਖ ਵਿਦੇਸ਼ੀ ਨਿਵੇਸ਼ ਯਾਨੀ ਐੱਫਡੀਆਈ ਇਕਵਿਟੀ ਪ੍ਰਵਾਹ ਆਕਰਸ਼ਿਤ ਕੀਤਾ ਜੋ ਪਿਛਲੇ ਕੈਲੰਡਰ ਸਾਲ  ਦੀ ਤੁਲਨਾ ਵਿੱਚ 516 ਫੀਸਦੀ ਅਧਿਕ ਹੈ। ਖੋਜ ਅਤੇ ਵਿਕਾਸ ਖੇਤਰ ਵਿੱਚ 100 ਫੀਸਦੀ ਸਵੈਚਾਲਿਤ ਮਾਰਗ ਦੇ ਤਹਿਤ ਲਾਗੂ ਕਾਨੂੰਨਾਂ/ਨਿਯਮਾਂ, ਸੁਰੱਖਿਆ ਤੇ ਹੋਰ ਸ਼ਰਤਾਂ ਦੇ ਅਧੀਨ ਐੱਫਡੀਆਈ ਦੀ ਅਨੁਮਤੀ ਹੈ।
ਕੈਲੰਡਰ ਸਾਲ 2021 ਦੇ ਦੌਰਾਨ ਆਰਐਂਡਡੀ ਵਿੱਚ ਐੱਫਡੀਆਈ ਇਕਵਿਟੀ ਪ੍ਰਾਪਤ ਕਰਨ ਵਾਲੇ ਰਾਜਾਂ ਵਿੱਚ ਕਰਨਾਟਕ ਹੈ। ਇਸ ਦੇ ਬਾਅਦ ਤੇਲੰਗਾਨਾ ਅਤੇ ਹਰਿਆਣਾ ਦਾ ਸਥਾਨ ਹੈ। ਕੈਲੰਡਰ ਸਾਲ 2021 ਦੇ ਦੌਰਾਨ ਨਿਮਨਲਿਖਤ ਰਾਜਾਂ ਨੇ ਕੈਲੰਡਰ ਸਾਲ ਦੀ ਤੁਲਨਾ ਵਿੱਚ 250% ਤੋਂ ਅਧਿਕ ਦਾ ਵਾਧਾ ਹਾਸਲ ਕੀਤਾ। ਇਹ ਰਾਜ ਹਨ: ਤੇਲੰਗਾਨਾ, ਕਰਨਾਟਕ, ਹਰਿਆਣਾ, ਆਂਧਰਾ ਪ੍ਰਦੇਸ਼ ਅਤੇ ਤਮਿਲਨਾਡੂ।
ਕੈਲੰਡਰ ਸਾਲ 2021 ਦੇ ਦੌਰਾਨ ਆਰਐਂਡਡੀ ਦੇ ਖੇਤਰ ਵਿੱਚ ਸਿੰਗਾਪੁਰ ਸਿਖਰ ਕਰਨ ਵਾਲਾ ਦੇਸ਼ ਹੈ ਜਿਸ ਦੀ ਆਰਐਂਡਡੀ ਵਿੱਚ ਕੁੱਲ ਐੱਫਡੀਆਈ ਇਕਵਿਟੀ ਦੀ 40 ਫੀਸਦੀ ਹਿੱਸੇਦਾਰੀ ਹੈ। ਇਸ ਦੇ ਬਾਅਦ ਜਰਮਨੀ  ਅਤੇ ਯੂਐੱਸਏ  ਦਾ ਸਥਾਨ ਹੈ। ਇਸ ਦੇ ਇਲਾਵਾ, ਜਰਮਨੀ, ਮਾਰੀਸ਼ਸ, ਫ੍ਰਾਂਸ, ਸਿੰਗਾਪੁਰ, ਓਮਾਨ ਅਤੇ ਯੂਐੱਸਏ ਜਿਹੇ ਕਈ ਦੇਸ਼ਾਂ ਵਿੱਚ ਐੱਫਡੀਆਈ ਇਕਵਿਟੀ ਇਨਫਲੋ ਵਿੱਚ ਪਿਛਲੇ ਕੈਲੰਡਰ ਸਾਲ ਦੀ ਤੁਲਨਾ ਵਿੱਚ 200 ਫੀਸਦੀ ਤੋਂ ਅਧਿਕ ਦਾ ਵਾਧਾ ਦਰਜ ਕੀਤਾ ਗਿਆ।
ਡੇਮਲਰ ਟ੍ਰਕ ਇਨੋਵੇਸ਼ਨ ਸੈਂਟਰ ਕੈਲੰਡਰ ਸਾਲ 2021 ਦੇ ਦੌਰਾਨ ਆਰਐਂਡਡੀ ਵਿੱਚ ਕੁੱਲ ਐੱਫਡੀਆਈ ਇਕਵਿਟੀ ਦੀ 35 ਫੀਸਦੀ ਹਿੱਸੇਦਾਰੀ ਦੇ ਨਾਲ ਆਰਐਂਡਡੀ ਵਿੱਚ ਸਿਖਰ ਐੱਫਡੀਆਈ ਇਕਵਿਟੀ ਪ੍ਰਵਾਹ ਹਾਸਲ ਕਰਨ ਵਾਲੀ ਕੰਪਨੀ ਸੀ। ਇਸ ਦੇ ਬਾਅਦ ਅਗਲੇ ਹਰਸ਼ੀ ਤੇ ਅਰਾਜੇਨ ਲਾਈਫ ਸਾਈਸੇਜ ਪ੍ਰਾਈਵੇਟ ਲਿਮਿਟਿਡ  ਅਤੇ ਸਟੇਲਿਸ ਬਾਇਓਫਾਰਮਾ ਪ੍ਰਾਈਵੇਟ ਲਿਮਿਟਿਡ  ਹਨ।
ਇਹ ਰੁਝਾਨ ਇੱਕ ਮਜਬੂਤ ਅਤੇ ਪ੍ਰਗਤੀਸ਼ੀਲ ਖੋਜ ਅਤੇ ਵਿਕਾਸ ਖੇਤਰ ਦਾ ਸੰਕੇਤ ਦਿੰਦੇ ਹਨ ਜੋ ਇਨੋਵੇਸ਼ਨ ਨੂੰ ਪ੍ਰੋਤਸਾਹਨ ਦੇ ਕੇ ਅਤੇ ਉਤਪਾਦਕਤਾ ਵਧਾ ਕੇ ਅਰਥਵਿਵਸਥਾ ਨੂੰ ਫਾਇਦਾ ਪਹੁੰਚਾਏਗਾ, ਜਿਸ ਨਾਲ ਉੱਚ ਅਰਥਿਕ ਵਿਕਾਸ ਹੋਵੇਗਾ।
ਖੋਜ ਅਤੇ ਵਿਕਾਸ  ਗਿਆਨ ਅਧਾਰਿਤ ਅਰਥਵਿਵਸਥਾ ਦੇ ਵਿਕਾਸ ਵਿੱਚ ਇੱਕ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦਾ ਹੈ ਜੋ ਉੱਚ ਅਰਥਿਕ ਵਿਕਾਸ ਦਾ ਮਾਰਗ ਪ੍ਰਸ਼ਸਤ ਕਰ ਸਕਦਾ ਹੈ। ਵਿਦੇਸ਼ੀ ਸਿੱਧੇ ਨਿਵੇਸ਼  ਅਰਥਵਿਵਸਥਾ ਵਿੱਚ ਦੀਰਘਕਾਲਿਕ ਸਥਾਈ ਪੂੰਜੀ ਦਾ ਸੰਚਾਰ ਕਰਦਾ ਹੈ। ਅਤੇ ਹੋਰ ਲਾਭਾਂ ਦੇ ਨਾਲ ਟੈਕਨੋਲੋਜੀ ਟ੍ਰਾਂਸਫਰ ਰਣਨੀਤਿਕ ਖੇਤਰਾਂ ਦੇ ਵਿਕਾਸ, ਵਧੇਰੇ ਇਨੋਵੇਸ਼ਨ, ਮੁਕਾਬਲਾ ਅਤੇ ਰੋਜ਼ਗਾਰ ਸਿਰਜਨ ਵਿੱਚ ਯੋਗਦਾਨ ਦਿੰਦਾ ਹੈ। ਤੁਰੰਤ ਅਰਥਿਕ ਵਾਧਾ ਅਤੇ ਵਿਕਾਸ ਦੇ ਲਈ ਘਰੇਲੂ ਪੂੰਜੀ, ਟੈਕਨੋਲੋਜੀ ਅਤੇ ਕੌਸ਼ਲ ਦੇ ਪੂਰਕ ਲਈ ਆਰਐਂਡਡੀ ਗਹਿਨ ਐੱਫਡੀਆਈ ਆਕਰਸ਼ਿਤ ਕਰਨ ਅਤੇ ਇਸ ਨੂੰ ਪ੍ਰੋਤਸਾਹਨ ਦੇਣ ਦੀ ‘ਚ ਦਿਸ਼ਾ ਸਰਕਾਰ ਨਿਰੰਤਰ ਯਤਨਸ਼ੀਲ ਹੈ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਮਾਨਯੋਗ ਪ੍ਰਧਾਨ ਮੰਤਰੀ ਨੇ "10 ਲੱਖ ਨੌਜਵਾਨਾਂ ਨੂੰ ਸਰਕਾਰੀ ਨੌਕਰੀ" ਮੁਹਿੰਮ ਦੇ ਚੋਥੇ ਪੜਾਅ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਮੰਤਰੀ ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਪਟਿਆਲਾ ਰੇਲਵੇ ਵਿੱਚ 56 ਉਮੀਦਵਾਰਾਂ ਨੂੰ ਸੌਂਪੇ ਨਿਯੁਕਤੀ ਪੱਤਰ
10 ਲੱਖ ਨੌਜਵਾਨਾਂ ਲਈ ਭਰਤੀ ਮੁਹਿੰਮ "ਰੋਜ਼ਗਾਰ ਮੇਲੇ" ਦੇ ਚੋਥੇਪੜਾਅ ਦੀ ਅੱਜ ਦੇਸ਼ ਭਰ ਵਿੱਚ ਸਥਿਤ 45 ਕੇਂਦਰਾਂ ਵਿੱਚ ਵੀਡੀਓ ਕਾਨਫਰੰਸਿੰਗ ਰਾਹੀਂ ਮਾਨਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਵੱਲੋਂ ਸ਼ੁਰੂਆਤ ਕੀਤੀ ਗਈ। ਸਮਾਗਮ ਦੌਰਾਨ 71,000 ਨਵੇਂ ਭਰਤੀ ਹੋਏ ਵਿਅਕਤੀਆਂ ਨੂੰ ਨਿਯੁਕਤੀ ਪੱਤਰ ਸੌਂਪੇ ਗਏ। ਇਸ ਮੌਕੇ 'ਤੇ ਮਾਨਯੋਗ ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਨਵ-ਨਿਯੁਕਤ ਵਿਅਕਤੀਆਂ ਨੂੰ ਵਰਚੁਅਲ ਮੋਡ ਰਾਹੀਂ ਸੰਬੋਧਨ ਵੀ ਕੀਤਾ।
ਨੌਜਵਾਨਾਂ ਨੂੰ ਰੁਜ਼ਗਾਰ ਦੇ ਮੌਕੇ ਪ੍ਰਦਾਨ ਕਰਨ ਅਤੇ ਨਾਗਰਿਕਾਂ ਦੀ ਭਲਾਈ ਨੂੰ ਯਕੀਨੀ ਬਣਾਉਣ ਲਈ ਪ੍ਰਧਾਨ ਮੰਤਰੀ ਦੀ ਨਿਰੰਤਰ ਵਚਨਬੱਧਤਾ ਨੂੰ ਪੂਰਾ ਕਰਨ ਲਈ ਇਹ ਇੱਕ ਮਹੱਤਵਪੂਰਨ ਕਦਮ ਹੈ। ਪ੍ਰਧਾਨ ਮੰਤਰੀ ਦੀਆਂ ਹਦਾਇਤਾਂ ਅਨੁਸਾਰ, ਸਾਰੇ ਮੰਤਰਾਲੇ ਅਤੇ ਵਿਭਾਗ ਮਿਸ਼ਨ ਮੋਡ ਵਿੱਚ ਮਨਜ਼ੂਰ ਅਸਾਮੀਆਂ ਦੇ ਵਿਰੁੱਧ ਮੌਜੂਦਾ ਖਾਲੀ ਅਸਾਮੀਆਂ ਨੂੰ ਭਰਨ ਲਈ ਕੰਮ ਕਰ ਰਹੇ ਹਨ।
ਇਕ ਇਸਤਾਰਦਾ ਮੈਗਾ ਈਵੈਂਟ ਪਟਿਆਲਾ ਲੋਕੋਮੋਟਿਵ ਵਰਕਸ , ਪਟਿਆਲਾ ਵਿਖੇ ਆਯੋਜਿਤ ਕੀਤਾ ਗਿਆ । ਪੀ.ਐਲ.ਡਬਲਿਊ., ਪਟਿਆਲਾ ਵਿਖੇ ਆਯੋਜਿਤ ਇਸ "ਰੋਜ਼ਗਾਰ ਮੇਲੇ" ਦੌਰਾਨ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰੀ , ਮਾਨਯੋਗ ਹਰਦੀਪ ਸਿੰਘ ਪੁਰੀ ਨੇ ਪੰਜਾਬ ਅਤੇ ਆਸ ਪਾਸ ਦੇ ਖੇਤਰਾਂ ਤੋਂ 56 ਨਵੇਂ ਭਰਤੀ ਹੋਏ ਵਿਅਕਤੀਆਂ ਨੂੰ ਨਿਯੁਕਤੀ ਪੱਤਰ ਵੰਡੇ। ਨਵੇਂ ਭਰਤੀ ਕੀਤੇ ਗਏ 56 ਨਵ-ਨਿਯੁਕਤ ਵਿਅਕਤੀਆਂ ਵਿੱਚ 17 ਲੜਕੀਆਂ ਹਨ। ਇਨ੍ਹਾਂ ਵਿੱਚੋਂ 33 ਨਵ-ਨਿਯੁਕਤ ਵਿਅਕਤੀਆਂ ਨੂੰ ਪੀ.ਐਲ.ਡਬਲਯੂ.ਪਟਿਆਲਾ, 15 ਨੂੰ ਰੱਖਿਆ ਵਿਭਾਗ., 4 ਨੂੰ ਸਿੱਖਿਆ ਵਿਭਾਗ, 3 ਨੂੰ ਪੰਜਾਬ ਗ੍ਰਾਮੀਣ ਬੈਂਕ ਵਿਚ , 1 ਨੂੰ ਹੋਮੇ ਅਫਫੈਰਸ ਵਿਚ ਵੱਖ-ਵੱਖ ਅਸਾਮੀਆਂ ’ਤੇ ਨਿਯੁਕਤੀ ਦਿੱਤੀ ਗਈ ।
ਇਹ ਭਰਤੀ ਕੇਂਦਰੀ ਮੰਤਰਾਲਿਆਂ ਅਤੇ ਵਿਭਾਗਾਂ ਦੁਆਰਾ ਖੁਦ ਅਤੇ ਭਰਤੀ ਏਜੰਸੀਆਂ ਜਿਵੇਂ ਕਿ UPSC, SSC, ਰੇਲਵੇ ਭਰਤੀ ਬੋਰਡ ਦੁਆਰਾ ਕੀਤੀ ਗਈ । ਤੇਜ਼ੀ ਨਾਲ ਭਰਤੀ ਲਈ, ਚੋਣ ਪ੍ਰਕਿਰਿਆਵਾਂ ਨੂੰ ਸਰਲ ਬਣਾਇਆ ਗਿਆ ਹੈ।
(ਨਿਯੁਕਤੀ ਪੱਤਰ ਵੰਡ ਪ੍ਰੋਗਰਾਮ ਲਈ ਇਕੱਤਰ ਹੋਏ ਨਵ-ਨਿਯੁਕਤ ਨੌਜਵਾਨ ਲੜਕੇ-ਲੜਕੀਆਂ ਵਿੱਚ ਮਾਣਯੋਗ ਪ੍ਰਧਾਨ ਮੰਤਰੀ ਦੇ ਇਸ "ਰੋਜ਼ਗਾਰ ਮੇਲੇ ਨੂੰ ਲੈ ਕੇ ਭਾਰੀ ਉਤਸ਼ਾਹ ਸੀ ਅਤੇ ਉਨ੍ਹਾਂ ਨੇ ਨਿਯੁਕਤੀ ਮਿਲਣ 'ਤੇ ਪ੍ਰਧਾਨ ਮੰਤਰੀ ਦਾ ਧੰਨਵਾਦ ਕੀਤਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੋਵਿਡ -19 ਟੀਕਿਆਂ ਦੀ ਉਪਲਬਧਤਾ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕਿਆਂ ਦੀਆਂ 87.25 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ
ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ 5 ਕਰੋੜ ਤੋਂ ਵੱਧ ਬਕਾਇਆ ਅਤੇ ਨਾ ਵਰਤੇ ਗਏ ਟੀਕੇ ਅਜੇ ਵੀ ਉਪਲਬਧ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ -19 ਟੀਕਾਕਰਣ ਦੇ ਦਾਇਰੇ ਨੂੰ ਤੇਜ਼ ਕਰਨ ਅਤੇ
ਵਧਾਉਣ ਲਈ ਵਚਨਬੱਧ ਹੈ। ਕੋਵਿਡ 19 ਟੀਕਾਕਰਣ ਦਾ ਨਵਾਂ ਸਰਵਵਿਆਪੀਕਰਣ ਪੜਾਅ
21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਹੈ। ਟੀਕੇ ਲਗਾਉਣ ਦੀ ਮੁਹਿੰਮ ਸੁਚੱਜੇ ਢੰਗ ਨਾਲ ਚਲਾਉਣ
ਲਈ ਹੋਰ ਟੀਕਿਆਂ ਦੀ ਉਪਲਬਧਤਾ ਯਕੀਨੀ ਬਣਾਉਣ ਲਈ, ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਵੈਕਸੀਨ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਦਿਤੀ ਗਈ ਤਾਂ ਜੋ ਉਹ ਬੇਹਤਰ ਯੋਜਨਾ ਨਾਲ
ਟੀਕੇ ਲਗਾਉਣ ਦਾ ਇੰਤਜਾਮ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਲੜੀ ਨੂੰ ਸੁਚਾਰੂ ਕੀਤਾ ਜਾ ਸਕੇ I
ਦੇਸ਼ ਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਸਹਾਇਤਾ ਕਰ ਰਹੀ ਹੈ। ਕੋਵਿਡ 19 ਟੀਕਾਕਰਣ
ਮੁਹਿੰਮ ਦੇ ਸਰਵਵਿਆਪੀਕਰਣ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਦੇਸ਼ ਵਿੱਚ ਟੀਕੇ ਨਿਰਮਾਤਾਵਾਂ
ਵੱਲੋਂ ਤਿਆਰ ਕੀਤੇ ਜਾ ਰਹੇ 75 ਪ੍ਰਤੀਸ਼ਤ ਟੀਕੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ (ਬਿਨਾਂ ਕਿਸੇ
ਕੀਮਤ ਦੀ)ਖਰੀਦ ਮਗਰੋਂ ਮੁਫਤ ਮੁਹੱਈਆ ਕਰਵਾਏਗੀ ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਸਪਲਾਈ ਕੀਤੀਆਂ ਗਈਆਂ ਖੁਰਾਕਾਂ
|
|
87,25,58,985
|
|
ਖੁਰਾਕਾਂ ਪ੍ਰਬੰਧ ਲਈ ਅਜੇ ਵੀ ਉਪਲੱਬਧ
|
|
5,00,47,650
ਸਾਰੇ ਸਰੋਤਾਂ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 87.25 ਕਰੋੜ ਤੋਂ ਵੀ ਜ਼ਿਆਦਾ
 ਟੀਕਿਆਂ ਦੀਆਂ ਖੁਰਾਕਾਂ ਭਾਰਤ ਸਰਕਾਰ  ਅਤੇ ਸਿੱਧੀ
ਰਾਜ ਖਰੀਦ ਸ਼੍ਰੇਣੀ ਦੁਆਰਾ ਮੁਹੱਈਆ ਕਰਵਾਈਆਂ ਜਾ ਚੁੱਕੀਆਂ ਹਨ ।
ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਨਿੱਜੀ ਹਸਪਤਾਲਾਂ ਕੋਲ ਪ੍ਰਬੰਧਨ ਲਈ ਅਜੇ ਵੀ
5 ਕਰੋੜ  ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਣ ਖੁਰਾਕਾਂ ਉਪਲਬੱਧ ਹਨ ।